แอบเห็นทาง After you เค้าออกเมนูใหม่มาแล้วคนในโลกออนไลน์นี่แห่แหนกันแชร์มาก เราเลยขอตามกระแสเค้ามาลองบ้างค่ะ

ร้าน After you ที่เรามาลองอยู่สาขาเซ็นทรัล ปิ่นเกล้า ค่ะ ร้านอยู่ชั้น 1 ติดประตูทางเข้าห้างด้านหน้าเลย เรียกว่าเดินเข้ามาปุ๊บหันไปทางขวาเจอเลย ถ้ามาวันธรรมดาแล้วได้นั่งโต๊ะริมหน้าต่างก็จะได้สังเกตวิถีจราจรไปเพลินๆด้วย ร้านสาขานี้ถือว่าเป็นสาขาเดียวที่เรามาแล้วไม่เคยต้องรอคิวค่ะ 555+ โต๊ะเค้าก็ไม่ได้เยอะมากนะ สงสัยแถวนี้รถติด การตกแต่งเป็นตามสไตล์ร้าน After you เลยค่ะ

เมนูที่เราสั่งวันนี้เป็น
:: Mango stricky rice kakigori (265 บาท) :: 
บอกก่อนว่าเมนูนี้เป็นเมนูบิงซูที่เรารู้สึกว่าฮ้อตมากค่ะ คือตลอดหน้าที่ผ่านมามีคนชวนเราไปอาฟเตอร์ ยู เพื่อลองเมนูนี้หลายคนมากจริงๆ แล้วก็ไปด้วยทุกครั้งจนกินไปครั้งที่เท่าไหร่ไม่รู้ ((ฮ่าาาา)) เมนูนี้เป็นบิงซูเนื้อเบานุ่มรสมะม่วงค่ะ ด้านบนราดมาด้วยน้ำกะทิข้นเป็นครีมและถั่วทอง ซึ่งด้านบนนี่แหละเป็นส่วนที่คนส่วนมากเพราะไม่เลียน นุ่มละมุน รสมันจะออกเค็มๆมันๆนิดๆ ส่วนด้านในน้ำแข็งเป็นมะม่วงชิ้นกับข้าวเหนียว เสิร์ฟมาพร้อมกับครีมน้ำกะทิและซอสมะม่วง ให้มาราดกันให้ฟินไปอีก
:: Hojicha kakigori (265 บาท) ::
เทศกาลต่อจากมะม่วงก็ต้องเมนูนี้เลย บิงซูโฮจิฉะ ตอนแรกคิดว่าเมนูมะม่วงนี่ที่สุดแล้วนะ พอมาเจอเมนูนี้ ยอมใจเลย เป็นน้ำแข็งบิงซูรสโฮจิฉะที่ดีงาม หอมชาและไม่ค่อยหวาน คืองานรสขมของชามาดีมาก ด้านบนราดมาด้วยครีมเช่นเคย ท้อปตามมาด้วยผง kinako ของเด็ดเมนูนี้อยู่ที่ kuromisu หรือ Japanese black sugar syrup ที่ใส่ถ้วยมาด้วยนี่แหละ มันให้รสหวานหอมกึ่งๆน้ำตาลไหม้นิดๆและไม่หวานแบบแสบคอ พอราดลงไปเจอตัวชาแล้วแบบ อึ้มมมมม ฟินนนนน และในน้ำแข็งก็ยังมี tea jelly กรึบๆให้เคี้ยวกันด้วย ซึ่งเราว่าตัวนี้ดีมาก เจลลี่มันจะกรึบๆด้วยหยุ่นๆด้วยบอกไม่ถูก ซึ่งนอกจากเจลลี่แล้วข้างในยังมีเม็ดไข่มุกด้วย แต่เสียดายที่เราไปกินเหมือนไข่มุกมันฟรีซมาอ่ะ มันเลยดูเละๆมีผลึกน้ำแข็งแทรกๆ ผลึกน้ำแข็งคงทำให้การฟอร์เจลของมันเปลี่ยนไปแหละเราว่า แต่สาขาอื่นเท่าที่ลองบางที่ไข่มุกก็หยุ่นๆแฮะ แต่สรุปคือดีอ่ะ อยากให้มาลอง
:: Ferrero Mille Crepe (155 บาท) ::
เมนูนี้เป็นเครปเค้กที่นุ่มละมุนมากและเป็นเมนูที่หันมาอีกทีจะถูกเพื่อนกินกันไปหมดแล้ว ((ฮ๋าาาา)) คือตัวเครปเค้กเค้านุ่มดีค่ะ แทรกด้วยชั้นช็อคโกแลตที่รสเหมือนกินเฟอร์เรลโล่เลย ส่วนด้านบนท้อปมาด้วยแผ่นดาร์กช็อครสขม ทำให้ได้ขมตัดหวานพอดี โดยรวมอร่อยเลย แต่ราคาสุ๊งสูงแหละ 

ใครสนใจตามมาลองได้นะคะ ^ ^